Title: Yleisiä ohjeita ruotsin opiskeluun
Course: YTO-kurssipankki: viestintä ja vuorovaikutus toisella kotimaisella kielellä, ruotsi > Section: Materiaalisivut (piilotettu, pääsy linkeillä)

Tervetuloa opiskelemaan ruotsia!

Tällä Moodlen kurssialueella suoritat yhteisten tutkinnon osien pakollisen osa-alueen viestintä ja vuorovaikutus toisella kotimaisella kielellä, ruotsi, 1 osp.

Opintoihin kuuluu kolme osaamisaluetta: vuorovaikutustilanteet, kirjallinen tuottaminen ja tekstien tulkitseminen. Sinun tulee suorittaa kaikkien osaamisalueiden näyttötehtävät asianmukaisesti ja ohjeiden mukaan saadaksesi hyväksytyn suorituksen.

Ennen kuin aloitat

Ennen kuin aloitat opintosi, arvioi ruotsin kielen taitosi itsearviointilomakkeen avulla kaikilla kolmella osa-alueella. Päivitä lomakettasi opintojen edetessä ja palauta se opintojakson päätteeksi moodleen.

Valitse moodlesta tehtävät siltä tasolta, joka lähellä arvioimaasi lähtötasoa ja ennen kaikkea sen mukaan, mihin osaamisen taitotasolle opinnoissa tähtäät: pronssi (arvosana tyydyttävä 1 tai 2), hopea (hyvä 3 tai 4) tai kulta (kiitettävä 5).  Opettaja tarkistaa lopuksi tehtävät ja päättää viime kädessä arvioinnista. Mikäli huomaat, että valitsemasi taso on liian helppo tai vaikea voit milloin vain vaihtaa tasolta toiselle ilman, että joudut aloittamaan työskentelyä alusta. Voit halutessasi valita myös eri tason eri osaamisalueilla.

Jokaisella taitotasolla on kahdenlaisia tehtäviä, testejä ja näyttötehtäviä. Testien avulla voit kehittää ruotsin kielen taitojasi ja valmentautua näyttötehtäviä varten. Osaamistasi arvioidaan näyttötehtävien perusteella.

Jokaisessa näyttötehtävässä on kerrottu tarkemmin tehtävien vaatimukset, joten lue aina tehtävien ohjeistus tarkkaan. Varmista, että osaat vaaditut asiat ja olet hyvin valmistautunut ennen kuin teet näyttötehtävän. Näyttötehtävien täytyy olla sinun omia tuotoksiasi, mutta voit käyttää erilaisia apuvälineitä tehtävien tukena.

Ruotsi ruosteessa?

Jos ruotsin opiskelu tuntuu aluksi haastavalta, voit kerrata ruotsia omaan tahtiin vaikka ihan alkeista Promentor –kielikurssin avulla. Voit kerrata Promentorin avulla eri tehtävien teemaan sopivia kieliopin alueita ja sanastoa. Pääset Promentoriin Moodlen oman sivun kautta. Oma sivu -näkymän oikeassa laidassa on laatikko Language services, josta pääset etenemään Promentoriin klikkaamalla kuvaketta.

Apunasi on myös ruotsin oppikirjat. Voit katsoa käytettävät oppikirjat myös etusivun oikean reunan linkistä. Kysy opettajaltasi lisää oman ammattialasi ruotsin kirjasta.

Aktivoi ruotsin kieltä kuuntelemalla stä televisiosta, netistä ja radiosta ja harjoittele ruotsin ääneen puhumista itsellesi tai perheellesi. Vaihda vaikka kännykän asetuksista kieleksi ruotsi. Kaikki keinot auttavat sinua ruotsin kielen opiskelussa ja asioiden mieleen painamisesssa.

Mistä apua tehtäviin?

Hyödynnä netin tarjoamia apuvälineitä:

- Quizlet –sanastoharjoittelupeli sisältää sanastoja eri aloilta, kokeile erilaisia ruotsinkielisiä hakusanoja. www.quizlet.com
- Nettisanakirjat: Glosbe, TEPA termipankki tai Sanakirja.org ym. ovat apunasi.
- eperusteet -sivustolta löydät oman tutkintosi ja koulutuksesi sisällön ruotsin kielelle käännettynä. www.eperusteet.fi

Hyödynnä nettisanakirjoja ja Quizletiä myös kun haluat tarkistaa sanan ääntämisen ruotsiksi (tosin riikinruotsiksi). Nämä kaikki linkit löydät myös kurssialueen oikeasta reunasta kohdasta Ohjeita ja linkkejä

Muista myös ruotsin kielen oppikirjat! Voit hankkia oman ammattialasi ruotsin kirjan itsellesi tai saada lainaksi yleisistä kirjastoista.

Tukea opettajalta:

Opettaja on apunasi ja tukenasi tehtävien teossa. Ota yhteyttä opettajaan Teamsin, sähköpostin, puhelimen, Whatsappin tai Wilman kautta. Vauhdittamosta saat myös vauhtia ja apua tehtävien tekemiseen. Vauhdittamossa on myös käytettävissä ruotsin kielen oppikirjoja paikan päällä.

Mukavia opiskeluhetkiä ruotsin kielen parissa!